DODATOK č.1

k

Metodickému pokynuŠtatistického úradu Slovenskej republiky číslo 10910-1622/2020 z 12. októbra 2020, ktorým sa ustanovuje postup obcí pri zbere údajov o obyvateľoch pre účely SODB v roku 2021.

1. Na základe **zákona č. 223/2019 Z. z. o sčítaní obyvateľov, domov a bytov v roku 2021 a o zmene a doplnení niektorých zákonov v znení zákona č.44/2021 Z. z.[[1]](#footnote-1)** a z dôvodu závažnej epidemiologickej situácie spôsobenej pretrvávajúcim šírením nového koronavírusu (ďalej len Covid-19) v SR, vláda SR a Úrad verejného zdravotníctva SR prijímajú opatrenia na ochranu verejného zdravia s cieľom znížiť riziko zvyšovania počtu ochorení Covid-19.
2. Počas doby sčítania obyvateľov od 15. februára do 31. marca 2021 bude obyvateľ plniť svoju sčítaciu povinnosť výlučne vyplnením elektronického formulára na sčítanie obyvateľov.
3. Službu asistovaného sčítania tým obyvateľom, ktorí sa nedokážu sčítať prostredníctvom elektronického formulára sami a ani s pomocou blízkych osôb alebo iných osôb, s ktorými žijú v jednej domácnosti (napr. seniori, osoby so zdravotným postihnutím alebo osoby s minimálnymi digitálnym zručnosťami) zabezpečia obce v rámci dosčítavania, t. j. od 1. apríla do 31. októbra 2021. Presný termín asistovaného sčítania pre obec bude stanovený na základe rozhodnutia predsedu Štatistického úradu SR v spolupráci s Úradom verejného zdravotníctva SR alebo Regionálny úradom verejného zdravotníctva. Bližšie usmernenie k asistovanému sčítaniu zašle Štatistický úrad v osobitnom dodatku.
4. Metodický pokyn číslo 10910-1622/2020 z 12. októbra 2020 je plne platný pre zabezpečenie elektronického samosčítania v období od 15. februára do 31.marca 2021.
5. Výnimkou sú nasledujúce texty: **článok 2 Základné pojmy písm. d), f), i), j), o); článok 4 Sčítanie obyvateľov odsek (4), (5), (6); článok 5 Kontaktná osoba odsek (2); článok 6 Kontaktné miesto odsek (2), (4), (6); článok 7 Asistenti sčítania odsek (3); článok 8 Postup obce pri príprave sčítania obyvateľov odsek (1) písm. d), e), f), h), k), l), m), n), o), p), q), s); článok 9 Postup obce pri realizácii sčítania obyvateľov odsek (8); článok 10a Obyvatelia v zariadeniach odsek (1) písm. d), odsek (2) písm. b); článok 10b Sčítanie ľudí bez domova odsek (7), (10), (12), (14); článok 10c Sčítanie obyvateľov v marginalizovaných rómskych komunitách odsek (3), (4), (5) písm. b), (6); článok 11 Kontaktný bod odsek (1), (2); článok 13 Postup obce po vykonaní sčítania obyvateľov odsek (1), (2), (3), (4), (5), (6); príloha 8 Harmonogram aktivít počas sčítania obyvateľov.**
6. Obyvateľ sa má prioritne sčítať sám, vyplnením sčítacieho formulára pomocou počítača, tabletu, notebooku alebo mobilného zariadenia. Obyvateľ zbavený spôsobilosti na právne úkony/svojprávnosti má byť sčítaný svojim zákonným zástupcom. Obyvateľovi, ktorý sa nemôže alebo nevie sčítať sám (seniori, osoby so zdravotným postihnutím alebo osoby s minimálnymi digitálnym zručnosťami) môže so sčítaním pomôcť blízka osoba len, ak ju o to obyvateľ požiada.
7. Call centrum bude počas doby sčítania slúžiť výlučne na vysvetľovanie metodiky sčítania a poskytovanie informácií.
8. Úlohou kontaktnej osoby pred dobou sčítania a počas doby sčítania je tiež:
9. zabezpečiť uskladnenie všetkých prevzatých SIM kariet a tabletov pre mobilných asistentov a vybavenia pre asistentov (taška pre mobilného asistenta, perá, zápisníky, obaly na preukazy, šnúrky na preukazy asistentov, označenie kontaktných miest) a použiť ich v období dosčítavania,
10. zabezpečiť odovzdanie všetkých preukazov asistentov sčítania (vyplnených aj nevyplnených) príslušnému krajskému pracovisku Štatistického úradu SR,
11. zabezpečiť skartovanie všetkých vypísaných dekrétov o vymenovaní asistentov sčítania.
12. V prípade obyvateľov v zariadeniach, ktorí sa sami alebo s pomocou blízkych osôb nesčítajú v období od 15. februára do 31. marca zriaďovateľ alebo zakladateľ zariadenia zabezpečí v čase dosčítavania sčítanie týchto obyvateľov v zariadeniach prostredníctvom stacionárnych asistentov v zariadeniach. U obyvateľov v zariadeniach s celoročnou kapacitou menej ako 100 lôžok obec zabezpečí v čase dosčítavania vyslanie mobilných asistentov na základe požiadaviek od obyvateľa tohto zariadenia, alebo od zriaďovateľa, zakladateľa zariadenia.
13. V prípade ľudí bez domova, ktorí sa sami alebo s pomocou blízkych osôb nesčítajú v období od 15. februára do 31. marca kontaktná osoba zabezpečí v čase dosčítavania sčítanie týchto osôb prostredníctvom stacionárneho asistenta obce.
14. Na základe zákona č. 223/2019 Z. z. o sčítaní obyvateľov, domov a bytov v roku 2021 a o zmene a doplnení niektorých zákonov v znení zákona č. 44/2021 Z. z.sa menia výplatné termíny v Metodickom pokyne Štatistického úradu Slovenskej republiky č. 15355/2020 z 11. novembra 2020 o použití dotácie poskytnutej obci na úhradu nákladov preneseného výkonu štátnej správy pri príprave, priebehu a vykonaní sčítania obyvateľov, domov a bytov v roku 2021, ktoré vzniknú pri sčítaní obyvateľov. Bližšie informácie sú uvedené v dodatku k Metodickému pokynu Štatistického úradu Slovenskej republiky č. 15355/2020 z 11. novembra 2020.

**Ľudmila Ivančíková**

generálna riaditeľka Sekcie sociálnych štatistík a demografie

Štatistický úrad SR

1. Zákon č. 223/2019 Z. z. v znení zákona č. 44/2021 Z. z. podpísala prezidentka SR dňa 6. februára 2021 [↑](#footnote-ref-1)